বৃহস্পতিবার বিএনপির প্রার্থীদের ঢাকায় তলব
একাদশ জাতীয় সংসদ নির্বাচনে চরম পরাজয়ের পর এর কারণ খুঁজে বের করার উদ্যোগ নিয়েছে বিএনপি। অনিয়ম ও কারচুপির তথ্যপ্রমাণ সংগ্রহে কাজ শুরু করেছে দলটি। 







ধানের শীষের প্রার্থীদের মুখ থেকে নির্বাচনী চিত্র জানতে বৃহস্পতিবার তাদের ঢাকায় ডাকা হয়েছে। ওইদিন গুলশানে চেয়ারপারসনের কার্যালয়ে তাদের নিয়ে বৈঠক করবেন দলটির মহাসচিব মির্জা ফখরুল ইসলাম আলমগীর। সিনিয়র নেতারাও এ সময় উপস্থিত থাকবেন। 




জানতে চাইলে বিএনপির সিনিয়র যুগ্ম মহাসচিব রুহুল কবির রিজভী বৃহস্পতিবার দলীয় প্রার্থীদের ঢাকায় ডাকার বিষয়টি নিশ্চিত করে বলেন, মহাসচিব তাদের সঙ্গে বৈঠক করবেন।
তিনি বলেন, নির্বাচনের আগে ও ভোটের দিনের চিত্র প্রার্থীদের কাছ থেকে জানা হবে। নির্বাচনের দিন কোনো অনিয়ম ও কারচুপির তথ্যপ্রমাণ থাকলে তা সংগ্রহ করা হবে।

একাদশ জাতীয় সংসদ নির্বাচনে চরম পরাজয়ের পর এর কারণ খুঁজে বের করার উদ্যোগ নিয়েছে বিএনপি। অনিয়ম ও কারচুপির তথ্যপ্রমাণ সংগ্রহে কাজ শুরু করেছে দলটি।